आफ्ना छोराहरु नजिकैको शहरमा पढ्ने भएकाले उनीहरुका लागि सुरक्षित बाटो निर्माण गर्न उनले दुई वर्षदेखि लगातार ८ घण्टा काम गर्ने गरेको भारतीय सञ्चार माध्यमले बताएका छन् । जलन्दर नायक नाम गरेका यी व्यक्ति ओढिसा गुमसाहीका एकमात्र वासिन्दा हुन् । उनले केबल हम्मर र बेल्चाको प्रयोग गरेर ८ किलोमिटरसम्मका चट्टानहरु फुटाई शहरसम्म पुग्ने बाटो निर्माण गरिसकेको बताइएको छ । आफ्ना तीन छोराले सजिलैसँग विद्यालय जान पाऊन् भन्ने मनसायले उनले यस्तो काम थालेको उनको भनाइ छ ।
